gu en en en gu gu gu gu gu gu gu gu gu gu gu gu gu el gu gu gu gu el gu gu gu gu el gu gu gu gu el gu gu el gu gu el gu gu el gu gu el gu gu gu gu el gu gu el gu gu gu gu el gu gu gu gu el gu gu el gu gu gu gu el gu gu el gu gu el gu gu el gu gu gu gu gu gu pt en es es en en en es en gu en gu en gu gu gu en gu en gu en ru en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en en en en en
મનનીય શે’ર સંકલન – જિતેન્દ્ર પ્રજાપતિ – Aksharnaad.com
મનનીય શે’ર સંકલન – જિતેન્દ્ર પ્રજાપતિ 7 comments
8 Jul, 2015  in કવિતા, ગઝલ તથા સર્વ પદ્ય  tagged જિતેન્દ્ર પ્રજાપતિ
કાગળ ઉપર બધાય વિચાર ના ઉતાર દોસ્ત
ક્યારેક ઝાંખ શબ્દની જઈ આરપાર દોસ્ત
નબળું હશે તો વિશ્વ કદી નોંધ ના લેશે,
લખવું જ હો તો લખ સતત ધારદાર દોસ્ત.
સમયના નામની તક્તી અમારા નામની આગળ રહે છે કાયમી,
ક્ષણોની ઊડતી ચકલી અમારા નામની આગળ રહે છે કાયમી.
લખી છે વાત મેં તારા સબબ, કેવળ અને કેવળ હવે તારા સબબ,
છતાં એ વાતની ભરતી અમારા નામની આગળ રહે છે કાયમી.
રિવાજો ના પ્રભાવે મેળવી હું ના શક્યો;
નહીંતર આમ ઉમ્રભર મેં ચાહી છે તને.
હજી પણ કૈંક એ રીતે જ ધબકે છે હ્રદય;
કે લાગે જન્મજન્માંતર મેં ચાહી છે તને.
ઘણું પામ્યું, ઘણું ખોયું તમારો હાથ ઝાલીને,
જીવન શું છે, જીવી જોયું તમારો હાથ ઝાલીને.
સળગતી આગ લઈને રાત મેં વીતાવી છે હમણાં,
હું નાનું કોડીયું; રોયું, તમારો હાથ ઝાલીને.
જીવનની સાથમાં મૃત્યુની લાચારી જરા રાખી,
મને આફત દીધી, ‘ને એય અણધારી જરા રાખી.
આયનાની રૂબરૂ જ્યારે જવાનું થાય છે,
દોસ્ત! ત્યારે ત્યાં ખરેખર ના થવાનું થાય છે.
પથ્થર મટીને જ્યારે એ ઈશ્વર બની જશે,
ધર્મો બધા તરતજ છૂમંતર બની જશે.
કરચલી દેહ પર તેમજ સફેદી વાળમાં આવી,
શ્વસન કરવાની પીંજણમાં જતનનો અર્થ મેં ખોયો.
છે હલેસું તૂટવાનો ડર હવે,
નાવનું ગભરાય છે ભીતર હવે.
પુષ્પ અંદર શ્વાસ એનો કેદ છે,
કરગરે છે છૂટવા અત્તર હવે.
શ્વાસની છે નગ્નતા ને ચામડી પહેરી ઊભું હોવાપણું,
આમ જુઓ તો શરીરે આખરે ગણવેશ જેવું કૈં નથી.
સાવ સીધી સચોટ બાબત છે કે,
શ્વાસ પર શ્વાસ લઈ, ઈમારત ઊભી.
એમ કઈ રીતથી એ જીવ્યો’તો કે-
આ કયામત ક્ષણે ઈબાદત ઊભી?
એમ નૂતન પેઢીનું ચણતર થયું,
પેન પાટીમાં સિમિત ભણતર થયું.
ઠેસ વાગ્યાનો સબબ છે એટલો
આગલું ડગલું તરત પગભર થયું.
કદાચ તેથી જ મારી જાતને માફી નથી દીધી,
તમારી જેમ બીજા કોઈને ચાહી નથી શક્તો.
એક ઈચ્છાને ઢબૂરી સાચવી છે,
મેં ગઝલ મારી અધૂરી સાચવી છે.
દૂર જઈને એટલું મેં જોઈ લીધું,
ક્યાં કદી એણેય દૂરી સાચવી છે.
હું હતો હમણાં સુધી તો વૃક્ષનો આકાર દોસ્ત,
લૈ કુહાડી આપે કીધો, વૃક્ષમાંથી દ્વાર દોસ્ત.
જેમ કાપું એમ વધતી જાય છે,
રેઢિયાળ કો’ ઘાસ છે આ આરઝૂ.
કૈંક શોધ્યા મેં રહસ્યો જગ મહીં,
જાત ખોળી ના શક્યો, નિષ્ફળ રહ્યો.
તુલસીનો છોડવો આજેય લીલોછમ છે,
એમ લાગે એનામાં ઊગી ગઈ છે બા હવે.
એક સાંધો તેર તૂટે એમ કૈં જીવન મહીં,
રોજ થોડી થોડી થૈ તૂટી ગઈ છે બા હવે.
જિતેન્દ્રભાઈની છંદબદ્ધ, ગઝલની પૂરેપૂરી શિસ્ત સાથે ઉતરતી, અર્થસભર અને ચિંતનપ્રેરક ગઝલરચનાઓનો હું હંમેશાથી મુરીદ રહ્યો છું. તેમની ગઝલરચનાની સફરને નજીકથી જોવાનો અને અનુભવવાનો અવસર મળ્યો છે. અક્ષરનાદ પર પણ તેઓ સતત અને નિયમિતપણે ગઝલરચનાઓ પાઠવતા રહ્યા છે. ગત મહીને ગુજરાતી સાહિત્ય પરિષદ દ્વારા પ્રકાશિત તેમનો પ્રથમ ગઝલસંગ્રહ, ‘હું હવે કાગળ ઉપર’ તેમણે પાઠવ્યો છે. થોડાક દિવસોમાં ગઝલસંગ્રહનો આસ્વાદ અક્ષરનાદ પર માણીશું, આજે પ્રસ્ત્તુત છે તેમાંથી થોડાક, ‘વાહ’ કહેવા મજબૂર કરી દે એવા મનનીય શે’ર.
7 thoughts on “મનનીય શે’ર સંકલન – જિતેન્દ્ર પ્રજાપતિ”
naren July 24, 2015 at 10:16 AM
Patel July 16, 2015 at 11:44 AM
સચોટ ગઝલો આપી. આભાર. આગળ વધતા રહો.
કાલિદાસ વ. પટેલ { વાગોસણા }
Harshad July 11, 2015 at 4:09 AM
ખૂબ જ સુન્દર રચનાઓ. Like it.
ajay barot July 10, 2015 at 11:56 AM
Ajay Rathod July 10, 2015 at 9:42 AM
Nice Blog… I Love this…
jayesh July 9, 2015 at 1:42 PM
Paresh July 8, 2015 at 12:15 PM
For each sher, only one word : “Waah…”
← મુક્તિ મળે કે ના મળે.. – ચિંતન – જીજ્ઞેશ અધ્યારૂ
સુવિચારોની સુવાસ.. – સંકલિત →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
રાષ્ટ્રીય સંગ્રહાલય : ઈન્ડિયા ગેટની બાજુમાં ઉભેલો આપણા ઈતિહાસનો દરવાજો – જીજ્ઞેશ અધ્યારૂ
ડાઉનલોડ માટે આઠ નવા ઈ-પુસ્તકો
જીવન અંંતરંગ – લઘુનવલ (ભાગ ૭)
શ્રી શ્રી ફોન રોમિયો – યશવંત મહેતા
જીવન અંંતરંગ – લઘુનવલ (ભાગ ૬)
કર્ણાટકનું કાશ્મીર : કારવાર – જીજ્ઞેશ અધ્યારૂ
અધ્યાત્મનું સ્વરૂપ – ભાણદેવજી
જીવન અંંતરંગ – લઘુનવલ (ભાગ ૫)
શું છે આ ‘ગેમ ઑફ થ્રોન્સ’? – જીજ્ઞેશ અધ્યારૂ
ગલબો ગલબાખાન બને છે – રમણલાલ સોની
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (654)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (79)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·
· All Rights Reserved ·
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.